Rodez kafedralı

Rodez kafedralı və ya Rodez Notr-Dam kilsəsi, həmçinin Rodez Məryəm ana kafedralı () — Fransanın Rodez şəhərində yerləşən katolik kilsəsi. Rodez yeparxiyasının mərkəzidir. Orta əsrlərdə kilsənin qərb divarı şəhər divarlarının bir hissəsini təşkil edirdi.

Xristianlıq Rodezdə IV və V əsrlərdə geniş yayıldı və kilsə haqqında ilk qeyd 516-cı ilə təsadüf edir. Bina ikinci minilliyin əvvəllərində yenidən tikilsə də, XIII əsrə qədər bərbad vəziyyətdə idi. Yeni kilsənin tikintisinə 1277-ci ildə başlanılıb. 

Rodez kafedralı Fransanın cənubunda yerləşən Oksitaniya regionunun Aveyron departamentindəki Rodez şəhərində yerləşir. Kafedral milli abidədir və Rodez Yeparxiyasının mərkəzidir. Qərb fasadı, hərbi görünüşü və portala malik olmaması ilə əvvəllər Rodez şəhər divarının bir hissəsi idi. Diqqət çəkən elementlər arasında Flamboyant Qotik və İntibah qülləsi (XVII), həmçinin İntibah dövrünə aid xor şəbəkəsi və xor oturacaqları (XVII) daxildir.
 Tarixi 
250px|thumb|left|Rodez kafedralının kənərdan görünüşü
Rodez VI-V əsrlərdə xristianlaşdırılmışdır və ilk kafedralın xatırlanması Merovinq dövrünə, təxminən 516-cı ilə aiddir, lakin onun xüsusiyyətləri haqqında çox az məlumat var. 16 fevral 1276-cı ildə bu erkən kilsənin zəng qülləsi və xorunun damı uçdu. Yeni kafedralın tikintisinə, ehtimal ki, Yepiskop Raymont de Kalmont d'Olt və usta memar Jan Deşampsın rəhbərliyi altında başlanıldı. Kafedralın layihəsi Klermon-Ferran Kafedralı və Limoqes Kafedralı, həmçinin İl-de-Frans kafedrallarından götürülüb. Bu da triforiumun kor arkadaları və güclü şaquli hiss kimi xüsusiyyətlərdə görünür. Xorun ilk dörd hissəli çıxıntılı tağları quraşdırıldı və onun hündürlüyü üç səviyyəyə bölünmüş 30 metrə çatdı. Şimal tərəfdəki ilk şapel 1338-ci ildə tamamlandı. XVI-XV əsrlərdə işlər Qara ölüm və Yüzillik müharibə səbəbilə yavaşladı. 1366-1386-cı illər arasında kafedralın şimal-şərq küncündə yeni bir qüllə inşa edildi və üzəri qurğuşunla örtülü taxta bir şpil ilə taclandırıldı. Lakin bir müddət sonra qüllənin taxta hissələri yandı və yuxarı mərtəbələri məhv oldu. Qüllə bir əsrdən çox müddətə tamamlanmamış qaldı.

 Xarici görünüş 
250px|thumb|right|Rodez kafedralının əsas zalı
Kilsənin tikintisi təxminən 1277-ci ildə başladı və şərq tərəfdəki qanad ilə başladı, şimal tərəfdə iki mərtəbəli möhtəşəm bir kvadrat qüllə ilə əhatə olundu. Yarımçıq qalan işlər XIV  əsrdə Frankuz  d'Estaing 87 metr hündürlüyündə Flamboyant zəng qülləsini tamamladıqda davam etdirildi. Qərb fasadı özünün flamboyant bəzəkləri ilə, 1500-1562-ci illər arasında Geor d'Armaqnak tərəfindən tamamlandı.

 Qərb fasadı 
Rodez kafedralının qərb fasadının aşağı hissəsi, qotika kafedralların ənənəvi girişi, düz və sadədir, müdafiə üçün dar pəncərələr və böyük portal olmadan hazırlanmışdır. Əvvəllər şəhər divarının xaricində yerləşirdi və düşmənin şəhərə girişini qadağan etmək üçün böyük qapılar və pəncərələr qoyulmamışdı. Aşağı hissələr şimal Fransanın Qotika üslubunda qırmızı qumdaşından hazırlanmışdır. Qərb fasadının yuxarı mərtəbələri 1500-1562-ci illər arasında Yepiskop Geor d'Armaqnak tərəfindən inşa edilmişdir. Nefin yuxarı mərkəzi hissəsində böyük bir bəzəkil pəncərəsi var, hər iki tərəfdəki yarımçıq qüllələr isə sütunlarla bəzədilmişdir. Bəzəkli pəncərənin üstündə yeni İntibah üslubunda bir fronton var ki, bu da Jan Salvanın əsəridir."Guide du Patrimoine en France", p. 440

 Şimal qülləsi 
87 metr hündürlüyündə olan yüksək flamboyant şimal zəng qülləsi qüllənin şimal tərəfində yerləşir. Bu qüllə Yepiskop Frankuz d'Estainq tərəfindən sifariş edilmiş və 1526-cı ildə usta memar Anton Salvan tərəfindən tamamlanmışdır. Qüllə üzərində Müqəddəs Məryəm heykəli və dörd mələk ilə əhatə olunmuş bir fənər uzaldılıb.

 İstinadlar 

 Ədəbiyyat 


 Xarici keçidlər 

 .
 La Cathédrale Notre-Dame et l'orgue, Rodez (France) - musiqueorguequebec.ca
 Visite virtuelle de la cathédrale de Rodez.
Visite de la Cathédrale - Paroisse Notre Dame de l'Assomption - Rodez - Aveyron (12)